La delegació de Joventut de l'Ajuntament de Sagunt organitza dos tallers sobre xarxes socials
03 de juny 2016

![Imagen 1](/media/y0eor0je/casaljovegrandee.gif)

​

La delegació de Joventut de l'Ajuntament de Sagunt, conscient de la preocupació de les famílies per la seguretat en les xarxes socials, ha organitzat dos tallers dirigits de manera conjunta a pares, mares i joves. L'objectiu és oferir eines de prevenció que ens ajuden a evitar situacions complexes i delicades, tot açò dins del Programa Argos, una nova iniciativa de la regidoria que tracta de fer front, principalment, al ciberassetjament i als problemes de seguretat online en internet i en les xarxes socials, segons explica el delegat de Joventut, Guillermo Sampedro. 

Els tallers són gratuïts i s'impartiran en el Casal Jove del Port de Sagunt. El primer d'ells tindrà lloc el dissabte, 11 de juny, de 18 a 20 hores, porta el títol de "Mesura la teua vulnerabilitat" i va dirigit a pares, mares i fills d'entre 11 i 16 anys. El taller té l'objectiu d'ensenyar a configurar el mòbil de manera segura per a evitar problemes de seguretat i garantir la protecció i el dret a la intimitat de les persones. Serà impartit per Jorge Bono, expert en gestió de xarxes. Les inscripcions per a matricular-se en aquest taller gratuït acaben el 8 de juny.

El segon taller té com a títol "Xarxes i privadesa, la lletra xicoteta..." i versa sobre consells per a reforçar la privadesa dels menors en els seus perfils de xarxes i la importància de protegir adequadament les seues dades personals en la xarxa. Va dirigit a pares i fills d'entre 11 i 16 anys, tindrà lloc el dissabte, 18 de juny, de 18 a 20 hores i també serà impartit pel professor Jorge Bono. Les inscripcions d'aquest segon taller són fins al 16 de juny.

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-joventut-de-l-ajuntament-de-sagunt-organitza-dos-tallers-sobre-xarxes-socials/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-joventut-de-l-ajuntament-de-sagunt-organitza-dos-tallers-sobre-xarxes-socials/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-joventut-de-l-ajuntament-de-sagunt-organitza-dos-tallers-sobre-xarxes-socials/ "Linked In")
*   [](mailto:?body=https://aytosagunto.es/va/actualitat/la-delegacio-de-joventut-de-l-ajuntament-de-sagunt-organitza-dos-tallers-sobre-xarxes-socials/)